يكولون العتاب لليسوة العتاب
ولأنك تسوه عندي وعاتبيتك
أنتضر ماكول غلطه تعرفت بيك
ولا ألعن اليوم البي هويتك
كلبي بيت مغلق بس لليوافون
وخذت رخصه لحضرتك وطببيتك
على درب الشمس طلعتك وياي
وعلى درب الظلام شكد لكيتك
لكيتك لكمه سهله بحلك الذياب
وتحديت الذياب وطلعيتك
كالو هذا هيجي وكلت لانوط
ومكانك فوق صدري وعلكيتك
نعم وكفات ألك،أني أشهد بهاي
أخاف تكول ناكر مانسيتك
بس اليبني طيب يكمل بطيب
وطيبي وياك زايد من بنيتك
ولك فشله من اكول تبيعني
شلون وأنا كلها بعتها وشتريتك
منقووووووول